תומא קרמואה

תומא קרמואה (בצרפתית: Thomas Carmoy; נולד ב-16 בפברואר 2000) הוא אתלט בלגי, פעמיים זוכה מדליית ארד באליפות אירופה באולם (טורון 2021 ואיסטנבול 2023) בקפיצה לגובה.

 ביוגרפיה 
קרמואה נולד וגדל בשרלרואה שבבלגיה.

 2019 
 אלוף אירופה עד גיל 20 
באליפות אירופה עד גיל 20 שנערכה ביולי בבורוס שבשוודיה זכה במדליית זהב בקפיצה לגובה בתוצאה של 2.22 מטר.

 2021 
 מדליית ארד ראשונה באליפות אירופה באולם 
באליפות אירופה באולם שנערכה במרץ בטורון שבפולין זכה במדליית ארד בקפיצה לגובה בתוצאה של 2.26 מטר, אחרי מקסים נדסקאו מבלארוס (2.37 מטר) וג'אנמרקו טאמברי מאיטליה (2.35 מטר).

 2022 
באליפות העולם באולם שנערכה במרץ בבלגרד שבסרביה סיים במקום שישי בקפיצה לגובה בשיא אישי חדש של 2.28 מטר.

באליפות העולם שנערכה ביולי ביוג'ין שבאורגון, ארצות הברית, סיים במקום 17 בקפיצה לגובה בתוצאה של 2.25 מטר.

באליפות אירופה שנערכה באוגוסט במינכן שבגרמניה סיים במקום חמישי בקפיצה לגובה בתוצאה של 2.23 מטר.

 2023 
 מדליית ארד שנייה באליפות אירופה באולם 
באליפות אירופה באולם שנערכה במרץ באיסטנבול שבטורקיה זכה במדליית ארד בקפיצה לגובה בשיא אישי חדש של 2.29 מטר, אחרי דווה אמלס מהולנד (2.31 מטר) ואנדריי פרוצנקו מאוקראינה (2.29 מטר).

 סגן אלוף המשחקים האירופיים 
במשחקים האירופיים שנערכו בקרקוב שבפולין זכה במדליית כסף בקפיצה לגובה בשיא אישי חדש של 2.29 מטר.

באליפות העולם שנערכה באוגוסט בבודפשט שבהונגריה סיים במקום 15 בקפיצה לגובה בתוצאה של 2.25 מטר.

 2024 
באליפות העולם באולם שנערכה במרץ בגלאזגו שבממלכה המאוחדת סיים במקום 11 בקפיצה לגובה בתוצאה של 2.15 מטר.

באליפות אירופה שנערכה בחודש יוני ברומא שבאיטליה סיים במקום רביעי בקפיצה לגובה בתוצאה של 2.26 מטר.

באולימפיאדת פריז סיים במקום 19 בקפיצה לגובה בתוצאה של 2.20 מטר.

2025
באליפות אירופה באולם שנערכה בחודש מרץ באפלדורן שבהולנד סיים במקום 12 בקפיצה לגובה בתוצאה של 2.18 מטר

באליפות העולם שנערכה בספטמבר בטוקיו שביפן סיים במקום 11 בקפיצה לגובה בתוצאה של 2.20 מטר.
 שיאים אישיים 
 אצטדיון 
 קפיצה לגובה: 2.29 מטר (2023)

 אולם 
 קפיצה לגובה: 2.29 מטר (2023)

 קישורים חיצוניים 

קטגוריה:קופצים לגובה
קטגוריה:אתלטים בלגים
קטגוריה:אתלטים באולימפיאדת פריז (2024)
קטגוריה:בלגים שנולדו ב-2000